ראיון עם מיקיאגי מ"האח הגדול"
מיקיאגי: "הייתי ציני וביקורתי מדי"
הוא לא מתגעגע לבית, מופתע מהתגובות ומהמר על טל ואלדד לגמר. מיקיאגי פוסט "האח הגדול" בעיקר רוצה לחזור לעשות מוזיקה. ראיון
מור קומפני, עכבר רכילות
עודכן ב-14.08.14
ימים ספורים עברו מאז עזב מיקיאגי את בית "האח הגדול". ימים שמזכירים במעט את ההיסטריה שהייתה סביבו לפני 23 שנה, בתקופת "נוער שוליים". הוא הספיק לבקר את ההורים בפתח תקווה, לחזור לשקט שבביתו במושב עולש ובעיקר לדבריו, "לנשום לרווחה". בניגוד לדיירים אחרים, שלושה חודשים בבית האח הספיקו לו לגמרי. כשנחת באולפן מול ארז טל ואסי עזר הוא חש הקלה. בשיחת הטלפון איתו הוא מודה: "הגיע זמני לצאת. אם הייתי נשאר זה היה גרוע מאוד".
עבור מי מכם ששכן על פלנטה אחרת בשלושת החודשים האחרונים, או סתם העדיף להשאר צמוד לרוני דניאל - מיקיאגי (45) הוא מיכאל (מיקי) הירשמן, סולנה המיתולוגי של "נוער שוליים" שניסה את מזלו בקאמבק אחרי שנים רבות של שתיקה, ונחת במאי האחרון בבית "האח הגדול" מתוך ניסיון לחזור לעין הסערה. הוא הספיק להתכסח במטבח עם עינב בובליל, לפתח חיבה גדולה ללינור שפר וכמובן - לריב עם אורטל בן דיין. במוצ"ש האחרון הוא הודח, אבל כלל לא מרגיש החמצה: "די. אני לא מתבאס. הספיק לי שמחתי לחזור הביתה, אל השקט שלי והמוזיקה וכמובן המשפחה. קלאסי שאני אצא עכשיו". מישהו חתיך התחיל איתי!
למרות שלפני שנים רבות היה רגיל לצרחות של מעריצות ומבטים ברחוב, גם הפעם החשיפה תפסה את מיקי בהפתעה: "באמת שנורא הופתעתי ולא עיכלתי את זה. הלכתי למלא דלק, ומישהו ממש חתיך התחיל לדבר איתי. חשבתי שזה מתוך נימוס ונחמדות ואז הוא רץ אחריי לאוטו ונותן לי את הטלפון שלי. והוא היה ממש חתיך בעיניי!".
אתה לא רגיל שמתחילים איתך?"לא וזה מחמיא מאוד. נורא הופתעתי. מצד שני זה מלחיץ ומבלבל. לא ממש בטוח למה הייתה הכוונה. זה כמובן מאוד נחמד, אסמס לו בערב".מה אתה רוצה שיקרה?הוא צוחק. "אני לא יודע. זה באמת מחמיא לי מאוד ולא בטוח איפה אני נמצא מבחינת העמדה שלי בעניין, לכן אני מקווה שהכוונות שלו לא טהורות". בראיון שנערך איתך בשנה שעברה תיארת את תקופת ההיסטריה של הלהקה כתקופה גרועה מאוד בשבילך. הסתגרת ועברת לגור במושב הרחק מההמולה. איך מתיישבת החשיפה שמביאה איתה "האח הגדול" עם הרצון להתרחק?"עבר מעט מאוד זמן מאז שאני בחוץ. אני כבר לא ילד ואני מתמודד עם זה אחרת. לא מדובר באותו סוג של חשיפה ואלו זמנים אחרים. אני מת על ריאליטי, מכור לריאליטי, מקליט וצופה ממש בהכל, גם בטראש, ולכן ממש שמחתי להיות חלק מהתוכנית. עם החשיפה אני מאמין שיש לי כלים יותר נכונים להתמודד כיום".תחזור להופיע?"אשמח להופעות טלוויזיוניות. ברמת המופע - כרגע לא. אני לא שלמה ארצי, ואני מתכוון לבצע רק שירים מקריירת הסולו, ויש לי כרגע שלושה כאלה".
רוצה לחזור לעשות מוזיקה (צילום יח"צ)המשולש שלא היה
בניגוד למה שמצטייר לצופים בבית, מיקי כלל לא שם לב להיסטריה סביב משולש האהבה החם שכולל את נופר מור, אליאב אוזן ודנית גרינברג. הסיפור שנראה לעוקבי התוכנית כמו הר געש שהספיק להתפרץ מספר פעמים בחודשים האחרונים ולהשפריץ לבה רותחת לכל עבר, היה מבחינתו בסך הכל רעש רקע לנמנום: "בחיי שהייתי בשוק לשמוע את הדברים האלה כשיצאתי. כולם דיברו על זה. בבית עצמו זה היה צדדי. לא ידעתי שקורה משהו עד הפעם ההיא בה דנית נשכבה במיטה. אמרו לי שקרו דברים בלילה אבל אני בכלל ישנתי ונחרתי". לא ראית את זה על אחד מהם או היית עד לויכוחים ולשיחות?"פיזית בוודאות לא ראיתי את זה אצל נופר. בוודאות קורים לפעמים בבית כל מיני דברים שעל המסך נראים דרמטיים". אתה מאמין לאליאב או שהכל אצלו זה חלק מהמשחק?"אנשים שמרו על דיסקרטיות בבית עד כמה שאפשר אז אני לא יודע. יש פליירים, יש שחקנים וברור שחלק מזה זה משחק, אצל כולם. לא שמתי לב שזה קורה ואני לא יכול לקבוע עליו ספיציפית, אין ספק שזה לא היסטרי כמו שזה נראה".
שחקן? אליאב אוזן ודנית גרינברג (צילום מסך)כמה ממה שראו ממך על המסך זה באמת אתה?"השתדלתי לעשות הרבה דברים בהומור ומצד שני, בתוכנית יש הרבה עיסוק בעצמך ומחשבות, השחיקה של המשחק ניכרת. לא ראיתי את התוכנית, אבל אין ספק שהעובדה שאתה חלק ממשחק משפיעה". הספקת לקרוא תגובות מאז שיצאת? טענו שאתה מתנהג ברשעות ואנוכי. אתה עצמך התייחסת לעניין הזה בחדר האח."אני לא אדם רע, אבל גם בי קיים היצר הזה. אתה כל הזמן עם אנשים זרים, ויש משחק ויש לחץ וזה פשוט קורה באופן טבעי. לא אהבתי את עצמי בבית. הרבה פעמים הייתי ציני וביקורתי מידי, זה הצטייר כמרירות ואני יכול להבין למה לא התחברו לזה". היית חוזר על החוויה הזו?"לא הייתי חוזר לשם כרגע אבל כן, שמח שנכנסתי והשתתפתי. הייתי משתתף בעוד ריאליטי אבל בשלב הזה אסרב לפרויקטים ארוכים". "הכי הפריעה לי הכניסה של עינב"
לצד החלק החיובי בחוויה, עברו על מיקי גם רגעים פחות נעימים בתוכנית. "יש בבית משהו חמים, אבל זה לא מחזיק לאורך זמן", הוא מודה, "הביחד יכול להיות מנחם ויכול להיות גם בלתי נסבל בשלב מסוים". בבלתי נסבל מתכוון מיקי לעובדה שנאלץ בין השאר לחלוק מטבח עם המלכה האם, עינב בובליל הדומיננטית, ולמצוא את הדרך לשלום בית - ולבית שלם. היו ריבים קשים בינך ובין עינב, איך התמודדת עם זה?"הכי הפריעה לי הכניסה של עינב למטבח. אני הייתי אחראי בבית על הבישול הטבעוני. היא - על הבשר. זה כבר יוצר חיכוך. מעבר לכך סגנון הבישול שונה, ומי שמבשל יודע שזה לא תמיד נעים שנכנסים לך למטבח ולפעמים זה יכול לשגע. אז רבנו, אבל אני לא באמת חושב שהיא מה שהפריע לי בבית". אם לא היא - אז אולי אורטל בן דיין, שגם איתה היה לך ריב עמוק?"עם אורטל הייתה מערכת יחסים שעלתה על שרטון. אני מאמין שיכולנו להיות חברים טובים. היא אישה אינטיליגנטית ומעניינת. וכן, רבנו, אבל בנסיבות אחרות זה יכול היה להגמר אחרת". דיברתם מאז?"לא, אבל גם זה משהו שאני מאמין שיכולנו לפתור. אולי. ככה נדמה לי". גם טל גלבוע היא דמות חזקה מאוד בבית. מה אתה חושב על האג'נדה הטבעונית שלה ובעיקר - על איך שהיא בוחרת להציג אותה?"אני מאמין לכל מילה שלה. היו לי בחיי שני נסיונות להיות טבעוני ופעמיים נכשלתי, כי זה לא קל למישהו שחי לבד. אני אוהב את העוצמות של טל. היא יכולה להיות גסה, ואני מאמין בסוג של גסות שמביאה תוצאות בשטח".
מאמין לה. טל גלבוע (צילום גיא כושי ויריב פיין)"הלוואי שלינור תהיה בגמר"
בתוכנית חשף מיקי כי יש ביכולתו לתקשר עם ישויות מהעולם הבא, בעזרתן ניסה לעיתים לחזות את תוצאות הגמר. עם היציאה מהבית, הוא בחר להתמקד דווקא בסקרים: "אני מרגיש קצת משוחד כי התעניינתי בסטטיסטיקות, לא היה לי מושג למשל שאלדד כזה חזק בבית. היה גם רגע בחדר האח שקפץ לי לראש שאני אולי אהיה בגמר, אבל זה לא היה תקשור, בעיקר מחשבה כזו של פתאום". אז מי החמישייה לדעתך?"מרטין, טל ואלדד בטוח יהיו שם. הלוואי שלינור תהיה בגמר. אני מאוד אוהב אותה. ואולי אחי - כי הוא חתיך". ומי זוכה?"טל חזקה מאוד. קראתי שאוהבים את אלדד אז גם הוא אופציה". אתה חושב שלמלחמה יש קשר לחיבה הפתאומית לאלדד, שידוע באג'נדה הימנית שלו?"הפתיע אותי שהוא מוביל בסקרים, כי הייתי בטוח שאלה מרטין וטל. יכול להיות שיש קשר, יכול להיות שעל המסך ראו בו צדדים שעוררו חיבה".מה הלאה מבחינתך? דיברת בעבר על הרצון להיות מנטור בריאליטי. יש כבר הצעה מ"הכוכב הבא"?"הלוואי ותהיה. אני הכי אשמח. לא דיברו איתי על זה, אבל החלום שלי הוא להיות מנטור ואני אשמח לכל הופעה טלוויזיונית. אני לא יודע מה יוליד יום, אבל כבר חזרתי לעבוד על מוזיקה ובעוד שלושה שבועות אוציא שיר חדש. יש לי המון חלומות ותוכניות, אבל בעיקר בעיקר - לעסוק במוזיקה. זה אני. זה חלום חיי. זו האהבה הכי גדולה שלי".
חזק בבית. מיקי עם אלדד (צילום מסך)
אהבתם? רוצים לקחת צעד קדימה בקשר? תנו קליק